Downloaded from YTS.BZ
Official YIFY movies site: YTS.BZ
BAZAT PE EVENIMENTE REALE
Incredibil!
Cine a făcut gunoiul ăsta?
- Sven! - Ce este?
Uită-te și tu!
Trebuie să dau un telefon!
MINISTERUL AFACERILOR EXTERNE
Futu-i!
- Pe 15 iulie 1942... - Isuse!
...alarma care anunța că Germania a început invazia Suediei a pornit.
A început războiul!
Au venit nemții!
- Ne-au atacat! - Dumnezeule!
Vin după noi!
- Trebuie anunțat ministrul de externe. - Da.
Cu ce am greșit? Am făcut tot ce ne-au cerut.
Sună la ambasada germană!
Dumnezeule...
Desigur, de ce ar cruța Suedia?
Norvegia, Danemarca, Belgia...
- Alo? - Bună dimineața!
V-am sunat pentru niște informații
referitoare la atacul asupra Suediei de azi-dimineață.
Ce tot spui acolo?
Fritz! Suedezii cred că-i atacăm.
ALARMĂ FALSĂ
- Ce? - Idioții!
Mă scuzați!
Păi, bine atunci, dle ministru de externe!
CONEXIUNEA SUEDEZĂ
Mă întorc la...
În 1942, Suedia era o țară stingheră, înconjurată de națiuni ocupate de nemți.
Pretinsese neutralitate, dar a consimțit la majoritatea cererilor lui Hitler.
Trupele germane puteau traversa țara.
Industria aproviziona armata germană cu minereu de fier și rulmenți.
În acel moment, aproape nimeni din afara Germaniei
nu știa despre ce pățeau evreii.
Evrei? Suntem ocupați, încercăm să câștigăm războiul!
Suedezii nu erau la fel de ocupați.
PRIMUL MINISTRU
Domnule prim-ministru!
Un caz despre un evreu? Dă-l ministrului de externe!
Evrei?
Mă duc la Solvalla. Dă-i-l lui Söderström!
Să intre în țară? Nu, dă-i-l lui Gösta!
Gösta?
Engzell de la Juridic. E la subsol.
El se ocupă de azil.
DEPARTAMENTUL JURIDIC
Tată, Göran spune că lucrezi pentru Hitler.
- Cu ce te ocupi? - Nu-i adevărat.
Lucrez în diplomație.
Ce-i aia?
Mai știi când ai șutat mingea în sufrageria lui Jonsson?
- Da. - Așa.
Jonsson s-a enervat, dar nu te-ai dus să discuți cu el.
Am făcut-o eu și am îndreptat lucrurile.
Asta e diplomație.
Vorbește cu vecinii țării pentru a împiedica ostilitățile.
Credeam că ștampilează hârtii la subsol.
Bine, atunci.
Să mergem!
Ce i-ai spus lui Jonsson?
A trebuit să mă folosesc de stil și de finețe.
Ba nu!
S-a dus la el cu un chec. Asta e diplomație?
Puteți să nu atingeți receptorul?
E pentru ascultat știrile, nu zgomotul ăsta american groaznic.
Bine.
Deci faci checuri pentru Hitler, tată?
DEPARTAMENTUL JURI...IC
Unde e Engzell?
Bună ziua! E acolo.
Ăsta e pentru dvs.
Un caz evreiesc.
- Dnă Johansson? - Mulțumesc. Încă unul.
Gösta Engzell a fost șeful departamentului juridic șase ani.
Asta înseamnă că era acolo și în 1938,
când Suedia i-a convins pe germani
să ștampileze pașapoartele germanilor evrei cu „J”.
- Mulțumesc. - Mulțumesc mult.
Poate vă întrebați de ce vorbesc despre Gösta.
E un nimeni.
Unde găsesc șampanie?
Continuați să urmăriți și veți vedea ce poate face un nimeni!
Toate s-au întâmplat cu un an înainte să-l cunosc.
1942 DIN NOU
- Bună dimineața! - Bună dimineața!
Eu sunt Rut Vogl.
E prima mea zi aici.
Uitați-vă la nume, vă rog! Trebuie să-mi aduc familia aici.
Chiar vă înțeleg situația,
dar avem reguli și regulamente care trebuie respectate.
E conducta de canalizare. Te obișnuiești.
Bun-venit la Juridic!
- Șase metri. - Notează, te rog!
E încă un motiv.
Asta nu e... Nu e sănătos.
V-o prezint pe dra Rut Vogl.
Biroul tău e acolo.
- Vogl? - Da.
- Bine... - Da, Vogl. E nemțoaică.
E nemțoaică?
- SS-ul arestează toți evreii. - Circulă atâtea zvonuri...
Nu sunt zvonuri.
Scuze, mai am o întâlnire.
Faceți o programare și vom vedea ce putem face!
- Nu putem face nimic acum. - Bine.
- Vă conduc. - Nu e nevoie.
Vii cu mine la ședința cabinetului.
Nu, vine Rut Vogl.
Cine e Rut Vogl?
Mă înlocuiește când mă pensionez.
Bună ziua!
Astea sunt dimensiunile biroului.
Dle Engzell, nu vă întoarceți până nu ni se promite un birou mai mare!
Există rapoarte privind alte tulburări din Norvegia.
În jur de o sută de bărbați evrei au fost arestați recent.
Norvegienii au interzis presei să relateze.
Nils Erik, te vei asigura că nici presa suedeză nu o face.
Da. Desigur.
Nils Erik Eklund, sau „cenzorul Nils”, cum i se mai spunea,
se ocupa de autocenzura Suediei prin Agenția Statală de Informații.
Toate articolele legate de război trebuiau aprobate de Nils Erik.
CENZURAT
Am totul sub control.
- Am pus presiune. - OK.
Se spune că Hitler s-a arătat mânios față de Suedia recent.
Din cauza presei.
Bine, atunci.
Cu asta, putem încheia ședința de azi.
Da, corect!
Dl Engzell are un raport pentru noi.
Dle Engzell!
Scuze, dar trebuie să plec!
Poate mai mulți aveți ședințe la care trebuie să ajungeți.
În acest caz, e de înțeles.
Pot spune doar că, în august și septembrie,
am avut cazuri solide respinse
de Biroul pentru Imigrări.
BIROUL PENTRU IMIGRĂRI
Ce insinuează domnul Engzell?
Doar că suntem tot mai presați.
Și avem probleme cu spațiul pentru birouri.
Vreți să discutăm despre dimensiunea biroului, dle Engzell?
Aici?
Practic, asta a spus. Trebuie luați în considerare mai mulți parametri...
Nu, nu e suficient!
Cred că toaleta lui Söderström e mai mare decât biroul!
Liniștește-te! Nu are toaletă, știi asta.
Nu?
I-ai spus că ne înecăm aici, nu? La propriu.
În rahat!
Haideți să amânăm, da?
Mulțumesc.
Consulatul din Oslo pentru Engzell pe linia doi.
Fugi!
- Calmează-te! - Sunt calm!
Tu să te calmezi! Încerc să... Ai tu o idee mai bună?
Engzell la telefon.
Sunt Westring. Bună ziua!
CONSULATUL DIN OSLO
Ce mai faceți?
Mulțumesc de întrebare, foarte bine.
- Păi... - Așadar...
Presupun că ați auzit de evreii arestați în weekend.
Toți bărbații evrei din Trondheim.
- Precum și în jur de 100 din Oslo. - Da, dar...
Vor fi eliberați curând, nu?
Unul dintre ei e cetățean suedez.
Vreau aprobarea dvs. pentru a trimite o notă verbală
ca să încerc să-l eliberez pe acel om.
Da...
O clipă!
E inutil! Totul pare inutil!
N-are rost să vorbești cu Engzell!
Ce facem? Ce ne facem acum? Nu ne putem baza pe el!
Nu îndrăznește să discute cu Söderström!
- Alo? - Trebuie s-o facem singuri!
- Trebuie... - ...să acționăm!
Da, dar să ne liniștim!
Da. Alo?
Nu, nu cred că ar fi indicat acum.
E doar unul!
Mersi pentru apel!
- Unei autorități superioare! - Cui?
- Söderström? - Da.
Cred că domnul Westring ar trebui să trimită nota oricum.
A fost clar de la Stockholm. Ai auzit și dumneata.
Un cetățean suedez e închis pe nedrept!
Vă e teamă să nu fiți mustrat?
Teamă?
Domnule Engzell!
Am discutat...
De vreme ce primim atâtea cazuri pentru evrei, iar biroul e aglomerat,
sugerăm să arhivăm cât mai multe,
cât mai repede.
Bine.
ÎNTRE VARȘOVIA ȘI BERLIN
DIPLOMAT SUEDEZ
- Luați loc! - Mulțumesc.
Sunteți amabil.
- Vreți una? - Nu, mulțumesc.
- Nu sunteți din Germania. - Nu, sunt din Suedia.
Ce căutați în Polonia?
Lucrez pentru Ministerul de Externe.
Ați venit în numele guvernului suedez?
Da, dar mă tem că salariul e groaznic.
Dumneavoastră?
Natura misiunii mele nu e chiar militară.
E nebunie curată.
Sau de-a dreptul perversă.
Poftim?
N-ați auzit de Soluția Finală?
Nu.
Ce soluție?
Nu e o soluție.
E o exterminare.
Dacă vă spun, trebuie să-mi promiteți că veți informa guvernul suedez.
- Domnule! - Da?
Germanii din Oslo au eliberat un evreu cu o conexiune suedeză.
- Poftim? - Da!
Cum așa?
Au primit o notă verbală depusă de consulatul suedez.
Dar le-am spus să aștepte.
Au acceptat-o?
- E foarte surprinzător. - Da.
- Omul vrea să se întoarcă în Suedia. - Nu e de mirare.
Transmite-l la Biroul de Imigrări!
Chiar e necesar?
Cazul nu-i privește. E cetățean suedez.
Așa este.
Oslo poate elibera pașaport provizoriu.
Da, bună idee!
De ce nu facem așa cu toți?
Nu! Trebuie să respectăm regulile.
Evreii norvegieni sunt în pericol.
Doar pentru că circulă niște zvonuri...
Dar, domnule, 300 de cazuri pe zi? Pot fi doar zvonuri?
Toți spun că nu știu unde le-au dispărut rudele.
Au fost trimiși în lagăre și nu s-a mai auzit de ei.
Ce vrei să spui? Că au fost toți uciși?
Nu sunt hârtii.
Ăștia sunt oameni.
Citiți asta!
- Dle ministru de externe! - Söderström!
Tocmai am vorbit cu un diplomat de-ai noștri din Berlin.
- Richert? - Nu, unul „von Otter”.
Un subordonat care a încălcat protocolul.
Ce voia?
El...
a întâlnit...
A întâlnit un ofițer SS care...
Dl ministru de externe trebuie să țină cont că sunt doar zvonuri.
Ofițerul SS a vizitat un lagăr...
în care se eutanasiază evrei.
Să dea dracii!
Îi fac să creadă că e un duș, dar e un gaz otrăvitor.
Se pare că ucid mii de oameni în fiecare zi.
Sunt atâtea zvonuri!
Nu raporta asta, da?
Sigur că nu.
- Bine. - Bine...
- Dle Söderström! - Ne-ați auzit?
Nu.
Puțin. Căzusem pe gânduri.
Sunt doar zvonuri josnice, desigur. Înțelegi, nu-i așa?
Și chiar dacă, din motive de neînchipuit, ar fi adevărat,
nu putem face absolut nimic în privința asta.
- Înțelegi? - Da.
Sigur.
- La revedere! - La revedere!
Schultz.
E realizabil.
„Schwerkovic.”
De ce vrea viză?
Și-a petrecut tinerețea în Suedia, între vârstele de cinci și 22 de ani.
Dar acum are 39 de ani?
Lucrează ca interpret la fabrica de rulmenți din Brno.
Citește printre rânduri, dle Engzell! Printre rânduri!
Este evreu.
- Trec un „nu” pentru Schwerkovic. - Bineînțeles, naibii!
„Era frig și în casă.
Își cuibărise piciorușele sub ea,
dar fetiței cu chibrituri îi era și mai frig.”
Plângi, tati?
Nu. Îmi joacă feste alergia.
Mă apucă uneori.
Ar fi mai bine să citim altceva.
- Toate astea trebuie arhivate? - Da, așa este.
Dar toate astea sunt „cazuri slabe”?
Exact.
Nu ajungem nicăieri în ritmul ăsta. Trebuie să mărim ritmul.
- De ce e printre cazurile slabe? - Numele?
„Bondy.” Gemeni. Băieți.
Și mama lor.
S-a recăsătorit cu un suedez.
Stau în Copenhaga pentru că n-au voie în Suedia.
Dar nu și copiii, sunt încă în Praga.
Nu e tatăl biologic?
Nu.
E un caz slab.
Au tată suedez. Au o conexiune suedeză.
Astea sunt regulile. Și mie mi se par groaznice.
Îmi pare rău.
Sunt niște cutii aici. Și aici...
Și mai sunt și aici.
Afară!
- Dră Nilsson! - „Doamnă”.
Să vedem! Toate trebuie duse jos. Luați liftul spre arhivă!
Și cutiile de acolo.
Luați-le!
- Le duc întâi la lift. - Splendid.
Stați o clipă!
Să nu ne agităm!
Dră Nilsson, cutia asta rămâne.
Ce mai e? Se duce la arhivă.
Nu.
Nu vor fi arhivate. Se întorc.
- La... - Nu! În niciun caz!
Vă rog să vă hotărâți unde să le pun.
Unde să le pui? Le punem în arhivă!
- Nu. - Pentru Dumnezeu!
- Acolo. La arhivă. - Nu.
Am discutat despre asta, nu?
Ne-am pus de acord în majoritate covârșitoare că trebuie să dispară.
- Duceți-le, dră Nilsson! La arhivă. - Stați pe loc!
Eu conduc aici.
Vreți să verificăm iar toate cererile astea
pentru că germanii au eliberat un singur evreu în Oslo?
Era suedez.
De aceea au fost de acord.
De aceea vreau să verificăm iar toate cererile,
prioritizând evreii norvegieni.
Haideți, sunt peste 7.000 de cereri!
Dacă putem salva pe cineva,
chiar dacă e doar o persoană, făcându-ne treaba,
n-ar trebui s-o facem?
Eu iau cutiile astea, iar voi le luați pe cele de aici.
Și Biroul de Imigrări?
N-avem nevoie de ei.
- Oslo va elibera pașapoarte provizorii. - Ce?
A mers data trecută.
- Nu-i așa, dle Engzell? - Da, exact.
Doar că e beznă aici când cutiile blochează lumina.
Dnă Johansson, sunt 25 de norvegieni evrei cu o conexiune suedeză puternică.
Trimiteți-i la consulatul din Oslo imediat!
Spuneți-le că e doar începutul! Mai putem elibera încă 150, cel puțin.
- Dle Söderström? - Dnă Johansson! Ia te uită!
Totul merge bine? La subsol? Cu Engzell?
- Nu sunt probleme? - Nu.
Grozav!
- Mulțumesc de întrebare. - Bine. Excelent.
Doar că dl Engzell a auzit un zvon.
Probabil fals, dar...
ar fi păcat dacă s-ar răspândi.
N-am auzit nimic. Nu.
Bine.
Deci dl Söderström merge la periferie?
Mă scuzați! Opriți tramvaiul, vă rog!
SLAB
Căutăm un caz oarecum slab.
SOLID
Dacă germanii aprobă o cerere cu o conexiune mai slabă,
ar crea un precedent care poate fi folosit.
PRECEDENT: DECIZIE CARE SERVEȘTE PENTRU CAZURI SIMILARE
Îi avem pe acei gemeni din Praga.
- Copiii Bondy? - Da.
Mama lor e în Copenhaga.
- S-a recăsătorit cu un suedez. - Dar nu e tatăl biologic?
Nu, dar e ca un tată pentru ei. Iar copiii sunt încă în Praga.
Prea slab. Germanii nu vor fi de acord.
Ce are? Nici Iosif nu era tatăl lui Isus.
Germanii ar crede că e o conexiune slabă?
- Alo? - Ne-au refuzat.
Cum adică ne-au refuzat?
Nu au jurisdicție pentru așa ceva.
Dacă vreau permisiune să vizitez închisoarea, trebuie să întreb la Berlin.
Atunci, așa facem.
- Poftim? - La revedere, Westring!
L-am găsit!
Am cazul Bondy.
- Câți ani au? - Unsprezece ani.
Von Otter!
- Te duci la Ministerul de Externe. - Eu?
Consulatul din Oslo vrea să viziteze o închisoare ca să discute cu evreii.
Au nevoie de acordul Berlinului.
Tu te ocupi de cazuri individuale. Aici ai 150.
Așa...
Stockholmul vrea să localizeze niște gemeni în Praga.
Nu mă întreba de ce!
E o notă verbală.
Mă numesc Göran von Otter.
- Aș vrea... - Așteptați, vă rog!
Heil Hitler!
- Sunteți suedezul? - Da.
Cu ce vă ajut?
N-ar trebui să...
Domnule... Göran von Otter, suntem în război. Treceți la subiect!
Am înțeles.
Consulul din Oslo vrea să viziteze o închisoare
pentru a afla dacă prizonierii au o conexiune suedeză.
O să mă interesez.
Am și o notă verbală.
Despre?
Niște gemeni despărțiți de părinți.
BONDY
TELEGRAMĂ
- Fir-ar! - Nu ne-au lăsat nici în închisoare.
Fir-ar!
Gösta Engzell! E aici?
Ogarul lui Söderström.
- Da? - Dl Söderström vrea să te vadă.
Am puțină treabă.
- Poate aștepta puțin? - N-aș recomanda.
- Foarte bine. - Grozav. Excelent.
Domnule Engzell!
Cel mai înalt reprezentant al Germaniei în Suedia, consul general Victor zu Wied.
Domnule consul general, dați-mi voie să vi-l prezint pe șeful biroului juridic!
Domnul Engzell.
Heil Hitler!
Domnilor, ni s-a adus la cunoștință
că pare să existe un număr imens de suedezi evrei în Oslo.
De fapt, jumătate din populația evreiască din Norvegia
ar putea fi eligibilă pentru cetățenia suedeză.
Am examinat doar cazurile care...
Domnule Engzell!
Vă scăldați în ape periculoase.
Nu credeți că Eichmann poate închide acea portiță oricând?
Cine e acest bărbat pe care germanul îl folosește ca pe o amenințare?
Are 36 de ani și stă la masa sa de biliard.
Dar în loc de bile de biliard sunt oameni în trenuri de marfă.
Este cunoscut pentru... Cum să-i spun? ...precizia sa
și se ocupă de așa-numita Soluție Finală.
Din păcate, vom mai auzi de el.
Înțelegem perfect.
Dl Engzell se va ocupa de asta cu cea mai mare grijă,
ca relația dintre Suedia și Germania să rămână prioritară.
Nu-i așa, dle Engzell?
Evident.
Atunci, nu vă mai rețin.
Domnilor!
Mulțumesc.
Heil Hitler!
Ia loc!
Știți ce fac americanii cu evreii care vor să se ducă acolo?
Le tergiversează cererile.
Îi fac să trimită documente doveditoare
până obosesc și renunță.
Așa procedează.
Măreața țară din Vest.
Războiul e pe terminate.
Și se va încheia cu Germania în rolul unei superputeri absolute, crede-mă!
Dacă vom fi prea blânzi cu evreii, vom fi pedepsiți pentru asta.
Crezi că nu știu ce faceți acolo?
Și apoi?
După ce toate schemele voastre se vor duce naibii,
ce veți face atunci?
Chiar crezi că vreunul dintre noi vă va proteja?
Pe naiba!
Vă vom trimite la Moscova imediat.
Vă întrebați de ce îl amenință cu Moscova?
MOSCOVA
Le era greu să-l creadă pe Hitler cel mai rău dictator,
când Iosif Stalin făcea ravagii.
Nu era neobișnuit ca audiențele cu diplomații suedezi să se țină noaptea.
Când gerul era cel mai năprasnic
și nu se știa dacă aveai doar vodcă în pahar.
Futu-i!
Se pare că Hitler știe ce facem.
- Ce e? N-am spus nimic. - Nu.
E vina mea. Ne-am pripit.
Nu trebuia să întrebăm de gemeni și de închisoare concomitent.
Ne-am întins.
Nu putem salva câte o persoană!
Atunci, sugerez să ne întoarcem la vechea metodă de lucru.
Ce vă lipsește atât de mult, dle Hellstedt?
Sunteți nouă aici, dră Vogl.
Să știți că evreii au mai fost arestați.
Și eliberați.
Fără să fluturăm steaguri suedeze.
- Trebuie să fie frumos să fiți orb. - Ce e aberația asta?
Vorbim despre o închisoare norvegiană, nu un lagăr nemțesc!
Cine a angajat-o? A uitat să ceară referințe?
Se pare că nu e prima dată.
- Și tu nu spui nimic? - Ce pot să spun?
Măcar spune ceva, naibii! Să cadă totul pe mine?
Bună, Stig! Cum ți-a fost ziua?
Îmi citești în seara asta, tati?
- Nu, nu în seara asta. - Te rog.
Göran!
Ce e?
Oprește imediat zgomotul ăla infernal!
În zorii zilei de 26 noiembrie 1942, toate taxiurile din Oslo au fost trimise,
cu doi polițiști în fiecare mașină,
să-i adune pe copiii, femeile și bătrânii evrei.
Bună dimineața!
Ce s-a întâmplat?
Ne-a sunat Westring de la Oslo. Toți evreii au fost adunați
și puși pe o navă trimisă spre un lagăr de exterminare.
Credeam că era doar de spectacol.
- De spectacol? - Da, ce naiba...
Au dus cât a încăput pe navă.
Femei, copii, bătrâni, pe toți prizonierii.
Peste 700. Dumnezeu știe unde sunt duși!
Gösta...
Dar...
Măcar putem să arhivăm toate cazurile norvegiene, nu?
Te rog eu, taci odată!
Dle Engzell!
Rudele lor suedeze au dreptul să știe.
Știu.
Dar e în vigoare cenzura. Presa nu are voie să scrie despre asta.
Mă gândeam să-l convingem pe cenzor s-o schimbe.
Cum? Intru în biroul lui și-i cer să ridice cenzura?
Exact! De ce nu? Asta ar trebui să faci.
Rudele suedeze se vor întreba
de ce rudele lor norvegiene au tăcut.
Vă promit că vor fi întrebări.
Multe, multe întrebări.
Presa nu va mai scrie despre Germania.
Va scrie despre cum cenzorul Nils a ascuns această informație.
Dar nu-l cunosc pe Nils.
Nu mă va asculta niciodată.
Dar Söderström?
E șeful cenzorului.
N-aș vrea să fiu în locul lui Nils acum,
cu situația norvegienilor evrei.
Da, ai dreptate.
Probabil au multe rude în Suedia.
Știi că mulți dintre evreii deportați
erau și suedezi?
Când rudele lor din Suedia se vor întreba unde au dispărut,
vor începe să pună întrebări.
Atunci, presa nu va mai scrie articole despre Germania,
ci despre Nils și departamentul de informații.
Voi doi mă credeți cretin?
Fir-ar să fie!
PERSECUȚIA ÎN NORVEGIA ATINGE APOGEUL
Cum naiba a apărut asta în presă?
Am estimat că veștile vor ajunge în Suedia mai devreme sau mai târziu.
Ar fi fost mai bine mai târziu.
Suntem bombardați de apeluri de la cetățeni care ne cer să acționăm.
Și sunt mustrat de Berlin.
Futu-i!
Gata...
Cine se ocupă de cazurile evreilor?
Söderström?
Domnul prim-ministru a pus o întrebare.
Cine se ocupă?
Cazurile evreilor...
Fantastic! Nu știm cine se ocupă de chestiunea asta.
Până acum, nu a fost o problemă.
- Dar nu mai e așa. - Nu.
Deci cine?
- Aș spune că Engzell. - Gösta Engzell de la Juridic.
Păi, unde este?
- Cheamă-l imediat! - Da.
Păi, adu-l aici, dracului!
E fantastic. Incredibil!
- Ce face Engzell? - Discută cu Oslo.
Trebuie să închidă.
Engzell!
Ce naiba se întâmplă în Norvegia?
Ne putem aștepta să-i aducă înapoi?
- Pe evrei? - Da.
Puțin probabil.
Acum trimit scandinavi în lagărele morții?
Din toate datele, da.
Lagăre?
Mă scuzați! Asta înseamnă că trebuie să considerăm zvonurile ca adevărate?
Sunt suedezi pe navă?
Unul.
Dar e o greșeală.
Cum adică?
Nemții par să-i fi cruțat pe evreii cu conexiuni suedeze.
- Sunt încă aici. - Doar nu vorbiți serios.
- Nu există îndoială. - Toți?
Înainte ca germanii să-i adune pe toți norvegienii evrei,
am trimis note cu privire la evreii cu conexiuni suedeze.
Aici sunt 25.
Acei evrei au fost cruțați.
E o lumină în beznă.
Ce facem acum?
Presa cere să acționăm, iar Hitler vrea să tăcem.
Aveți vreo sugestie?
Sunt încă vreo sută de evrei rămași în Norvegia.
Dar probabil vor fi deportați curând.
Dacă nu-i primește Suedia.
Suedia să primească evrei?
Nu prea cred.
Asta i-ar face pe toți evreii din Europa să vrea să vină în Suedia.
Până la urmă, sunt câteva milioane.
Hitler o va considera o insultă directă.
Dar dacă situația e gestionată neoficial?
Neoficial?
Spune, Engzell!
Presa află că am trimis o cerere neoficială Germaniei
privind primirea norvegienilor.
Dacă e neoficială, presa nu poate scrie despre asta.
- Nu? - Dumnezeule!
Așa, germanii nu-și vor pierde prestigiul.
Acționăm, dar nu acționăm.
- Sună bine. - Mă scuzați...
- Facem așa? - Asta...
Vom lăsa niște evrei în Suedia la întâmplare,
fără o decizie parlamentară?
- Nu-i lăsăm la întâmplare. - Nu.
E posibil ca germanii nici să nu permită asta.
Dar ar liniști presa.
E perfect.
Ședința se încheie.
- Domnule ministru de externe... - Ședința se încheie!
Isuse!
Engzell, tu rămâi!
În ultimul rând, vreau să vă amintesc că sunt superiorul vostru direct.
Asta înseamnă că îmi raportați mie.
Dacă cineva decide să ne încalce regulile,
să știți că omul nostru de la Moscova, domnul Assarsson,
s-ar bucura să facă schimb de locuri.
Nu vrea nimeni slujba lui Assarsson de la Moscova?
Acum avem 50.000 din Țările de Jos.
Aici, francezii adună cât pot în Paris.
Ați auzit de telegramele neoficiale din Suedia?
Suedezii își exploatează poziția cu nerușinare.
Doar pentru că Göring are o slăbiciune pentru țărișoara aia caraghioasă.
Dar stați cu ochii pe ei, da?
Evident.
Nu vom mai auzi de ei. Își cunosc locul.
Bine.
Pe baza norvegienilor cu conexiuni suedeze aprobate,
mai am 25 de evrei din Belgia și Țările de jos de verificat.
Douăzeci și cinci pentru dl Engzell.
POSIBILI
- Hellstedt? - Am 20.
- Douăzeci? - Da.
- Hallonsten? - Da? Am zece.
Eu am 25.
Și Vogl?
Optzeci și cinci.
Nu e destul.
Notele individuale nu merg pe termen lung.
Trebuie să stabilim un precedent cu o acoperire mai amplă.
Atunci, ce facem?
Gemenii Bondy.
Dar cazul a fost respins.
Nu putem găsi un caz mai ușor de aprobat?
Mă scuzați, dle Engzell, e un caz grozav.
E destul de slab.
Dar va trebui să mergeți la superiori.
Arată-mi dosarul!
Ar fi un adevărat truc birocratic.
Von Otter!
Aici sunt!
Mulțumesc.
Engzell i-a trimis pe diplomații suedezi la Ministerul de Externe german.
Birocratul cu care s-au întâlnit era Martin Luther.
Nu, nu era rudă cu celălalt mai faimos.
Era mâna dreaptă a ministrului de externe Ribbentrop.
Am primit ceva de la Eva Braun.
Uitați!
E de la Eva Braun. Dar am primit și asta de la Führer în pachet.
E o carapace de țestoasă de la Führer.
Nu este...
Vreți să încercați?
Au fost arestați în timpul unei razii în Praga.
Chiar așa?
Iar copiii sunt cetățeni suedezi?
Teoretic, da. Nu pe hârtie, din păcate.
Dar conexiunea e clară.
Tatăl lor e cetățean suedez.
Dar copiii sunt evrei?
Perspectiva Suediei asupra Germaniei ar fi vizibil îmbunătățită
dacă problema asta ar fi rezolvată.
Vreți să spuneți că niște gemeni evrei din Praga
sunt eligibili pentru cetățenia suedeză?
Da.
Bine. Dați-i bătaie! Unde sunt acum?
Păi, nu suntem singuri, dar poate sunt în Theresienstadt.
Theresienstadt? Minunat! Vă acord accesul.
Ce este?
Vor fi reuniți cu părinții lor.
- Așa! - Da...
Să nu ne agităm!
Aduc niște cafea și tort.
Comandați ce vreți!
Colțunași.
Atunci, aș vrea un foitaj cu cremă.
- Și eu vreau colțunași. - Comandați!
- Nu luăm una împletită? - Una mare.
N-ai nevoie de foitaj dacă luăm una mare.
Ar trebui să luăm un tort mare.
Sărbătorim!
Cât timp îl putem justifica. Sunt severi cu bugetul.
Plătesc eu,
mă pensionez săptămâna viitoare, abia o să iau posmagi.
- S-o facem! - Da!
Acum se răspândea vorba în toată Europa și în lume
că evreii puteau primi protecție diplomatică scriind Suediei.
Domnule Engzell!
E o scrisoare de la o femeie din Salt Lake City.
Vrea să-și scoată nepotul din Austria.
Care e conexiunea?
Lucrează la fabrica de rulmenți din Viena.
Aprobă și continuă!
Aici e unul care și-a petrecut verile în Suedia în copilărie.
Un ungur care a studiat la Universitatea Uppsala.
Aici e un bărbat care a lucrat în transporturi în Gothenburg.
Putem să-l aprobăm.
O mătușă bătrână care locuiește în Gothenburg.
VREȚI RĂZBOI TOTAL
Reichsführer!
Mă scuzați, dar suedezii trimit multe cereri pentru suedezii evrei.
Câți?
Fiecare teritoriu cu un consulat suedez a depus note verbale
privind evreii cu posibile conexiuni suedeze.
Sunt destui de mulți.
Deci suedezii încearcă să-i salveze pe evrei acum?
Da, iar asta creează și alte probleme.
Incredibil!
Cu cât oficialii noștri petrec mai mult timp cu Soluția Finală,
cu atât...
Cum să spun?
Încep să gândească.
Nu-s toți național-socialiști devotați.
Atunci, schimbă regulile!
„Din 31 martie,
cetățenia străină nu va mai fi acceptată ca excepție.”
Ce? Ia să văd!
De ce au schimbat regulile?
Dacă vor un război birocratic,
atunci asta vor primi, naibii!
Am vrea să știm dacă noile reguli care urmează să intre în vigoare
se vor aplica și celor pe jumătate evrei?
Pe jumătate evrei?
Desigur.
E important s-o interpretăm corect.
Dar cei care sunt pe sfert evrei?
Probabil se vor încadra. Pot verifica.
Și cei care sunt o optime evrei?
Dă-mi voie să notez întrebările și revin cu răspunsurile!
Grozav!
Pentru că sunt și 1/16 evrei și 1/32 evrei.
Sub ce reguli se încadrează? Ar trebui să știm deja.
Mă voi interesa.
Grozav!
Atunci, așteptăm să lămuriți noua regulă înainte s-o aplicăm.
Până la urmă, și Führerul vostru este o șaisprezecime evreu
și ar fi păcat să fie nevoie să-l deportați și pe el.
Budapesta, 20.
Cu șapte mai mult decât ultima oară.
- Engzell? - E aici.
Viena, 75.
- Ce naiba se întâmplă? - Mă scuzați, ce vreți să spuneți?
Mă presează Berlinul
pentru că pretindem că o mulțime de evrei sunt suedezi.
- Păi... - Ce sunt toate cazurile astea?
De ce nu le-ați prezentat Biroului de Imigrări?
- De ce nu mi-ați arătat? - Nu există motiv. Sunt cetățeni suedezi.
Eu nu văd lucrurile așa!
Din câte înțeleg, sunt evrei care nici n-au călcat prin Suedia!
Te rog, Paulson, calmează-te!
Poziția noastră oficială e una de neutralitate.
Asta numiți voi neutralitate?
Voi nu înțelegeți că stați aici...
Vă jucați cu...
N-aveți idee ce...
Ce naiba se aude?
Conductele de canalizare.
Da. Curge tot rahatul de la nivelul al treilea până jos.
Canalizarea?
Am cerut un birou mai mare, dar am fost ignorați.
Am dimensiunile aici.
Ai grijă, Engzell!
Ai grijă!
Aveți mare grijă cu toții!
Unde rămăsesem?
Cât de naiv poate să fie?
Chiar deloc. Engzell trebuie disciplinat.
Costă și bani. Primirea evreilor nu e gratuită.
Costă bani.
Exact! Costă bani!
Știu cine poate să-l pună la punct pe Engzell.
Sună-l pe Ehrenpreis!
Domnilor!
COMUNITATEA EVREIASCĂ
Domnule Engzell!
Nimeni nu e mai recunoscător decât noi pentru toată munca voastră.
Ne facem treaba.
Toți cei care vin aici... Nu sunt toți bancheri, ca să zic așa.
Nu au bunuri. Totul a fost confiscat.
Sunt pur și simplu nevoiași.
De unde vom lua banii?
Mă scuzați! Când spuneți „vom” și „ajuta”...
Vreți să spuneți că sunteți responsabil pentru cei care vin aici?
Păi, este puțin paradoxal.
Cu cât ajutați mai mulți, cu atât putem ajuta mai puțini.
Chiar era așa?
Da, conform unei legi suedeze vechi de 50 de ani,
toate comunitățile religioase erau responsabile pentru membrii lor.
Iar acum, comunitatea evreiască din Suedia aproape rămânea fără bani.
Deci voi, în calitate de congregație, veți fi obligați să le întoarceți spatele?
Nu. Nu întoarcem spatele nimănui. N-am face asta niciodată.
Dar...
Din nou, de unde luăm banii?
Chiar e un nod gordian.
Domnilor!
Ce e un nod gordian?
O problemă dificilă cu o soluție simplă.
Avem o scrisoare de la părinții Bondy.
- Și? - Gemenii n-au ajuns.
Dar...
Contactează-l pe cel cu nota!
- Va da explicații. - Nu se poate.
L-au concediat și l-au trimis într-un lagăr.
A încercat să-l înlăture pe ministrul de externe.
Știm unde sunt gemenii?
Posibil în lagărul din Theresienstadt.
Posibil?
Putem confirma asta?
Am putea merge acolo ca să-i căutăm.
Nu e o idee rea, Hallonsten. Îmi place că și tu contribui.
LÂNGĂ THERESIENSTADT
Suntem pe drumul cel bun.
Grozav!
Mi-e poftă de vânat. Poate un pate de pasăre.
Credeți că găsim pe aici?
Puțin probabil.
Actele dvs.
Suedezi?
Ce doriți?
Lucrăm pentru ambasada suedeză și vrem să întrebăm de doi copii.
Sunt cetățeni suedezi și se presupune că sunt aici.
Aveți autorizație?
Am discutat cu Berlinul.
Dar încă n-au avut timp și e foarte urgent, așa că...
- Ne-a luat pașapoartele. - Da.
Calmați-vă!
Nu aveți acces.
Să ne întoarcem!
Nu putem intra o clipă?
Avem doar câteva întrebări.
Înapoi!
Am înțeles.
- Ce e locul acesta? - Nu arată așa de rău.
Nu e chiar pate de pasăre.
Mulțumesc.
Și pentru mine. Mersi!
Mă scuzați! Pot să vă întreb ceva?
Căutăm niște gemeni care ar trebui să fie în lagărul ăsta.
Știți cum putem afla mai multe despre ei?
Ce faceți?
Știți pe cineva care lucrează acolo?
Un gardian, de exemplu?
Putem plăti.
Gemenii sunt vii.
Slavă Domnului!
Așa cum am suspectat, sunt într-o tabără din Theresienstadt.
Există un „dar”.
Lagărul e unul de tranzit.
- Asta înseamnă că... - Vor fi mutați.
Mergem la toți de la Ministerul de Externe german.
Mă duc la ministru.
Söderström nu te va lăsa, doar pentru niște copii.
Cine a spus că merg prin Söderström?
- Dră Vogl, veniți cu mine? - Sigur.
Nu vreau să fiu implicat.
Am înțeles.
Doar că, avem oportunitatea de a crea un precedent.
Dacă aducem copiii acasă,
am putea primi și mai mulți evrei.
Știm cu toții ce se întâmplă.
Dacă ceva merge prost, e responsabilitatea ta.
Înțelegi?
Înainte de Neptun și ca armatele sovietice să zdrobească Berlinul,
trei diplomați suedezi, însărcinați de Engzell,
au atacat Ministerul de Externe german.
Am venit la dl Grundherr.
- Mergeți! - Mulțumesc.
Am venit la dl Grobgeld.
Mulțumesc.
Am venit la dl Götz.
Poate cel mai dur atac al tigrului suedez din...
Dintotdeauna.
Ați acceptat o notă verbală privind niște gemeni de 11 ani
și ați mai promis...
Am aprecia un răspuns imediat și pozitiv la cererea noastră.
- Asta nu e de bine. Nu e bine. Nu. - Söderström...
Calmează-te!
E vorba despre reunirea copiilor cu părinții din Suedia.
Unde sunt copiii?
De ce n-ați venit la mine?
Dacă nemții sunt supărați, am putea mustra Departamentul Juridic.
O mustrare. Bine. Foarte bine.
Le-ar arăta germanilor că acționăm. Foarte bine, domnule ministru!
Dle ministru de externe, am stabilit să vă sun după prânz.
Aveți vești de la Berlin?
Copiii au voie să vină acasă. Dar ai creat un dezastru.
Să fii în biroul lui Söderström într-o oră!
- Asta e tot. - Da. Mulțumesc.
Omul nostru de la Moscova...
va fi înlocuit.
Am înțeles.
Vreți să recomand pe cineva care...
Nu, vrem să-l înlocuiești.
Tu și departamentul tău.
Să mutăm întreg departamentul la Moscova acum pare...
Atunci, așa rămâne.
MOSCOVA
Hopa! E o petrecere diseară?
Reprezentare.
Ce frumos!
Ați lucrat bine azi.
Mulțumesc.
Apropo, ce a vrut Söderström?
A vrut să ne felicite pentru situația cu copiii Bondy.
Am înțeles.
Se primește o mărire de salariu?
Ar trebui să obțin pacea mondială pentru asta.
De mâine.
- Bună seara! - La revedere!
- Bună seara! - Bună seara!
Dle Engzell!
Într-o săptămână, gemenii Bondy vor fi reuniți cu părinții în Copenhaga.
Mai știți reacțiile primite când presa a scris despre Norvegia?
Dacă putem face presa să scrie despre gemeni?
Ar trebui să mergeți personal!
Puteți lua pe cineva pentru poze.
Pe cineva?
La cum te știu pe tine, probabil că te referi la tine.
Nu.
Nu, nu eu. Altcineva.
Totul ți se datorează.
Tu ar trebui să mergi.
Apropo de Elveția...
Ce zici dacă aș fi transferat în străinătate?
- În Elveția? - Nu, nu în Elveția.
Cum adică? E război.
Diplomația nu ia niciodată pauză.
Sau în SUA? Le-ar plăcea copiilor.
Da. Sigur.
Dnă Engzell! Nu ne-am mai văzut de mult.
Sper că aveți haină de blană. Sau va trebui să investiți în una.
O haină de blană?
Pentru a trece peste iarnă.
În Moscova.
- Moscova? - Da.
Un loc încântător.
Putem discuta, dle ministru de externe?
Nu înțeleg de ce sunt transferat.
Operațiunea Bondy a mers bine.
Exact.
Avem nevoie de un om priceput ca dumneata la Moscova. E important.
E important pentru Suedia și toți trebuie să ne facem datoria.
Dar ar trebui să discuți cu soția.
- Îmi plac mult sălile astea. - Da...
Ingrid?
Ești cel mai conștiincios om de la Ministerul de Externe.
Ce s-a întâmplat?
Îmi pare rău.
Dar... Păi...
Dacă pleci, o faci fără mine și copii.
Nu spune asta!
Moscova, Gösta? Moscova!
Da...
COPENHAGA
- Am o presimțire rea. - De ce?
- Am pașaport german. - Nu e un lucru bun acum?
Și folosim pașaportul meu diplomatic.
- E cu mine. - Da.
Știi de ce sunt soldați germani peste tot?
Probabil evreii.
Cred că îi adună.
COPENHAGA
- Cred că ea e... - Da.
Mă scuzați! Sunteți domnul și doamna Bondy?
- Gösta Engzell? - Exact.
Domnule Engzell...
„Vreau să vă mulțumesc mult.
Sunteți un mensch bun.
Mulțumesc mult.”
- Puteți poza? - Sigur.
Vom face o poză înainte...
Gata?
Unu, doi, trei!
Unde sunt copiii mei? De ce nu sunt aici?
Lucas!
Mateo!
Mateo! Lucas!
Unde sunt copiii mei?
Lucas!
Unde sunt copiii mei?
Unde? Unde sunt copiii mei?
Sun la Berlin.
Unde sunt copiii mei?
Iartă-mă!
N-ai de ce să-mi ceri scuze.
N-ai de ce.
Unde locuiește familia ta în Germania?
În Lübeck.
Nu i-am vizitat de cinci ani.
Domnule Engzell?
Înțelegeți ce se petrece în Danemarca?
Trebuie să anulați obligația de viză.
Crezi că nu știu asta?
CONTROL PAȘAPOARTE
Îi contactez pe ceilalți din departament ca să ne întâlnească în Stockholm.
Dle Engzell!
- Domnule Engzell! - Ce este?
Unde crezi că te duci? Nu poți intra.
- Sunt cu dl Engzell. - Ce se petrece?
Amica dvs. nu poate intra.
- E asistenta mea. - Ăsta nu o ajută.
Ce e tâmpenia asta? Are tot dreptul să intre în Suedia.
E diplomatic. Ea are unul german.
Adică acesta?
Chiar dacă e valid, cei ca ea nu pot intra fără viză specială.
Trebuia să vă fi spus.
Sunt șeful departamentului care eliberează vizele de care spuneți.
Eu îi dau permisiunea să intre în Suedia.
Nu știu cum procedați în Stockholm,
dar aici, noi respectăm legea.
Iar cei ca ea...
Înapoi în Germania!
Să nu ne agităm, naibii!
Rezolvați mai târziu.
- O să raportez asta! - Încetați!
O să plătiți pentru asta! Mă ocup eu!
Dră Vogl, am discutat cu ambasada suedeză de la Copenhaga.
Trebuie să te întorci în Danemarca.
Cineva de la ambasadă te va întâmpina la vamă.
Apoi rămâi acolo.
La ambasadă.
Bine.
Cum te descurci?
Sunt bine.
Acea ultimă vizită la Lübeck...
De ce ai fost acolo?
Îți căutai familia, nu?
- I-ai găsit? - Nu.
Nu. Și ți-au ștampilat acel „J” pe pașaport.
Cum te-ai întors în Suedia?
Am avut noroc.
Noroc?
N-ar trebui să fie așa.
Fir-ar!
A naibii cale ferată!
Uitați că vine!
- Dle Engzell! - Da.
Da... Nu mai avem timp.
Trebuie să lucrăm rapid și eficient.
Voi discuta cu ministrul.
Nu era nevoie.
- Pornește! - Da! Plecăm acum!
- Sunteți bine? - Da.
Mișcă-te! Hellstedt!
- Trebuie să... - E urgent!
Avem o problemă.
Motorul trebuie să se încălzească.
- Putem pleca? - Haide!
Încercați s-o loviți!
Așa? S-o lovesc așa?
- Pornește! - Calmați-vă!
Acum!
Așa, să închidem ușa! Apucă!
Mulțumesc.
Îmi pare rău, domnilor, dar ministrul de externe e ocupat.
Nu, mă scuzați, dle Söderström.
E probabil ca toți evreii din Danemarca să fie adunați pentru deportare.
Ca în Norvegia.
Suntem conștienți de acest zvon și s-au luat măsuri.
Stați liniștiți! Haideți!
Pot să întreb ce fel de măsuri?
Ambasadei din Berlin i s-a cerut să se intereseze.
În ce privință? E adevărat! Am văzut!
Ce doriți, domnule Engzell? Vreți să aboliți obligativitatea vizelor?
Noi... suntem o țară neutră.
- Facem compromisuri. - Cam prea multe.
Preferați să riscați ocupația germană?
În plus, chiar dacă am vrea să facem asta, nu putem.
Legislația privind imigrarea îi face răspunzători pe suedezii evrei.
Sau aveați de gând să schimbați o lege veche de 50 de ani peste noapte?
Poate că ar trebui să așteptăm.
Să așteptăm? Ați înnebunit?
A vorbit Engzell cu nemții? Nu.
E legea marțială. Normal că erau nemți pe străzi.
N-are nicio legătură cu evreii.
Chiar ți-ai pierdut mințile?
Nu crezi că evreii sunt adunați?
Așa este.
Sunt adunați.
E timpul să dăm înapoi.
De unde știa cenzorul Nils?
Înainte să devină cenzor, fusese staționat în Copenhaga.
Acolo l-a cunoscut pe trimisul Germaniei.
Când germanii au decis să adune toți evreii din Danemarca,
Nils a fost printre primii care a aflat.
Nils i-a cerut prietenului său german să vină la Stockholm
și să informeze guvernul suedez.
Ce decizie a venit de la Berlin?
Despre câți evrei vorbim?
Dacă e adevărat, e foarte grav.
- Prim-ministrul știe? - Da.
Vor ca Berlinul să confirme că e adevărat.
Că e adevărat? Ei cred că germanii ne vor spune dacă îi întrebăm frumos?
L-ai întrebat pe Söderström de vize?
A zis că e o problemă legată de bani.
Exact.
Mereu e vorba de bani.
- Dnă Johansson! - Da?
- Hammarskjöld este? - Nu e mereu?
Hellstedt, Hallonsten, veniți cu mine!
Vom rezolva nodul gordian.
Unde mergem?
Mă duc la Hammarskjöld.
Tu, Hallonsten... E un ministru danez în exil în oraș.
Adu-l la biroul lui Hammarskjöld urgent! Aștept acolo.
Nu știu de ce, dar bine.
Hellstedt, trebuie să aranjezi
o întâlnire în biroul ministrului de externe cu dânsul și cu Ehrenpreis.
Nicio problemă, mă ocup.
Dar să nu știe Söderström!
- Cum fac asta? - Descurcă-te!
- Pot să-l implic pe cenzor? - Implică pe cine vrei!
Iertați-mă că am dat buzna într-o manieră atât de necivilizată!
ÎNAINTE SĂ DEVINĂ FAIMOS
Dar am un nod gordian și cred că mă puteți ajuta să-l descurc.
Sigur aici voia zu Wied să ne întâlnim?
Da...
Asta a spus, cel puțin.
Söderström n-ar trebui să fie prezent?
E în mașină acum, dar poate putem începe fără el?
Dacă se poate?
- Dle Ehrenpreis! - Da?
Cred că am găsit o sabie pentru nodul gordian.
Ce?
Exact. Ce vrei să spui?
Există o cale de a ocoli legea
care obligă comunitatea evreiască să fie responsabilă financiar.
Dl Hammarskjöld nu e doar secretarul Ministerului de Finanțe.
Este și președintele Consiliului General al Băncii Centrale.
Explicați dvs.?
Pentru a evita datoria financiară,
l-am chemat pe ministrul danez din exil, Johan Kruse.
Guvernul suedez se oferă să vă împrumute 20 de milioane de coroane
ca ajutor financiar pentru refugiații danezi care sosesc în Suedia.
Sunt în exil, ați uitat?
Nu împrumutăm banii statului danez.
Suedia vă va împrumuta banii pe persoană fizică.
Pentru că puteți salva viețile danezilor evrei.
- Noi nu putem. - Douăzeci de milioane?
Vom desemna viitorul stat Danemarca drept garant.
Tot ce ați spus de când am intrat pe ușă
este cel mai tâmpit, cretin și nebunesc lucru pe care l-am auzit.
Asta e logica suedeză?
Cum naiba v-ați gândit la planul ăsta?
Dă contractul!
De vreme ce ministrul în exil are bani în buzunar,
domnul Ehrenpreis nu mai trebuie să se simtă împovărat financiar.
Asta înseamnă că nu mai există obstacole
care să ne împiedice să-i primim pe danezii evrei.
Uimitor!
Și ați făcut toate astea de dimineață?
Este... Este un miracol.
Nu, e birocrație.
Stop! Stați așa! Ce e ședința asta la care n-am fost invitat?
Tocmai am rezolvat problema trecerii în siguranță a evreilor în Suedia.
De ce?
Din cauza Danemarcei.
Am înțeles.
Domnilor, am...
Am primit confirmarea de la Berlin?
Știm dacă zvonurile sunt reale?
Nu, n-am primit.
Domnilor, vă sugerez să mai aveți puțină răbdare.
Söderström!
Un informator german ne-a vizitat. Engzell a vizitat Copenhaga.
Dle ministru de externe,
guvernul Suediei nu trebuie să acționeze pe baza zvonurilor.
Să riscăm un atac german pentru că ne încredem în zvonuri?
- Nu. - Nu.
Eu sugerez să așteptăm până primim confirmarea de la Berlin
privind veridicitatea zvonurilor.
- Putem să-i sunăm? - Bună sugestie, domnule ministru!
- Dle Ehrenpreis! - Da?
Vă mulțumesc pentru timpul acordat.
Dle Hammarskjöld, vă mulțumesc.
Drăguț din partea dvs. să veniți!
Dle Engzell, puteți să vă vedeți de treabă?
Dar noi...
Imediat, vă rog.
- Dar noi... - Mulțumesc.
- Am rezolvat! - Engzell...
- Nu e niciun motiv... - Du-te la treabă, Engzell!
Mulțumesc. Mergeți!
V-ați întors! Ce bine!
Ministrul de externe v-a dat undă verde?
Nu, a rămas în aer.
Nu v-a spus Söderström să vă faceți treaba?
Da, el...
a făcut-o.
Dnă Johansson, aveți experiență în organizarea conferințelor de presă?
Nu.
Mă scuzați! Se ține o conferință de presă în clădire chiar acum.
- Ai invitat jumătate de țară? - Nu e frumos?
Bună seara și bun-venit!
Voi citi un comunicat
din partea guvernului suedez.
„Obligativitatea vizei impusă anterior asupra intrarea evreilor în țară
este anulată începând cu ziua de azi.”
Ce naiba? Ce spune?
„Oricine de religie evreiască este acum binevenit pe pământ suedez.”
Vorbiți despre danezii care vor să plece din Danemarca?
Mă refer la toți evreii.
„Dacă vreo țară se opune acestui lucru,
vor fi consecințe grave.”
Ce înseamnă „consecințe grave”?
Nu suntem pregătiți să răspundem acum.
Engzell!
Este ora 18:30. Acestea sunt știrile.
Începând de astăzi, 2 octombrie, guvernul renunță la vizele
pentru toți indivizii de origine evreiască.
Obligativitatea vizei care s-a aplicat până acum
evreilor pentru a intra în Suedia a fost abolită.
Comunicatul a adăugat
că, dacă vreo țară se opune acestei noi decizii,
vor exista consecințe grave.
Astfel, oricine de religie evreiască este binevenit pe pământ suedez.
Sven?
Ce este?
- Uite! - Ce e?
Uite!
Ce facem acum?
Câți, 120?
Ar trebui să fie zeci de mii. Unde sunt?
În Suedia.
Hitler v-a chemat în birou.
De ce n-am ocupat țara aia amărâtă până acum?
Chiar s-a întâmplat asta?
Da.
Dag Hammarskjöld a împrumutat fonduri guvernamentale unui individ danez.
Suedia a amenințat cu consecințe grave în timpul unei conferințe.
Iar mii de refugiați au trecut Strâmtoarea Øresund.
Soarta războiului s-a schimbat, iar germanii se retrăgeau.
Aici erați!
Söderström, Engzell!
Fiți atenți! The Washington Post au scris despre noi.
„Singurul punct luminos în bezna eternă.”
Ascultați!
„Suedia s-a ridicat ca o superputere morală,
salvând populația evreiască din Danemarca.”
Spune-mi, Engzell! Ce te-a îndemnat să ții o conferință de presă?
Păi...
Söderström mi-a ordonat să-mi fac treaba.
Söderström, vai! Îți meriți greutatea în aur.
Nu știu ce să zic despre asta. Să nu exagerăm!
Salvarea evreilor, acum articolul american...
E mare lucru.
Toți ne-am făcut datoria.
Într-adevăr.
Dar am nevoie de mintea ta ageră
și de abilitatea ta de a face ce trebuie la momentul potrivit.
Mulțumesc.
E o onoare să fiu în slujba dvs., dle ministru de externe.
Orice aveți nevoie, sunt aici.
Da.
De aceea vei fi trimisul nostru.
- Da? - La Moscova.
Eu?
Da.
Era prima oară când auzeam de Gösta și departamentul său.
Ei dovediseră că oamenii obișnuiți pot sfida istoria
și pot aduce o schimbare.
Bună!
- Bine ai revenit! - Mersi!
Bine ai revenit!
Bună!
Am niște alergii îngrozitoare. Îmi tot curg ochii și nasul.
Mă bucur că te-ai întors. Avem multe de făcut.
Și nu mă pricep la dactilografiere.
Avem noi cereri de care să te ocupi.
Lucrezi mai repede decât ceilalți.
Așa că ne-ai lipsit.
Era timpul pentru pasul următor.
Era timpul să-l cunosc pe Gösta.
DEPARTAMENTUL JURIDIC
Fiul meu are o trupă de jazz și mă duc la concert.
- Ce frumos! - E o chestiune de gust.
Parcă e gălăgie prea mare.
Îl caut pe Gösta Engzell.
- Raoul Wallenberg. - Da, eu sunt.
Am vorbit la telefon că voi trece pe aici ca să vă întreb de munca dvs.
Mă tem că trebuie să plec,
dar dra Vogl, domnul Hallonsten și domnul Hellstedt
vă pot răspunde.
Desigur.
- Bun-venit, dle Wallenberg! - Mersi!
Gösta Engzell n-a vorbit
despre munca sa cu evreii în război.
Haide, tată! E swing!
Nu e grozav?
A lucrat în diplomație și a murit în 1997,
la 100 de ani, ca erou de război necunoscut.
Sistemul pașapoartelor provizorii, inițiat de departamentul său,
a fost perfecționat de Raoul Wallenberg și Per Anger.
SUEDIA
Prin munca lui Engzell, peste 100.000 de evrei au fost salvați.
Subtitrarea: Ramona Coman